**NAZIV ŠKOLE: JU OŠ „Anto Đedović“, Bar**

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

Ime, prezime i pozicija autora:

1. **Stanka Vukčević, direktorica**
2. **Vlatka Gažević Marković, pedagog/koordinator za PRNŠ**
3. **Milica Joksimović, prof. informatike sa tehnikom**

U savremenom svijetu koji se užurbano mijenja teško je predvidjeti radno tržište koje čeka naše učenike. Sve više radnih mjesta podložno je automatizaciji, tehnologija ima sve veću ulogu u svim područjima rada i života, a preduzetničke, socijalne i građanske vještine(kompetencije) sve su važnje za osiguravanje otpornosti i sposobnosti prilagođavanja promjeni.

 Usled naglog tehnološkog razvoja, informatičke revolucije i globalne povezanosti mijenja se i sam pojam znanja i smisao školskog učenja. Umjesto fokusa na činjenična znanja fokus je na razvoju vještina za život i rad i na integrativnom pristupu učenja predmetnih sadržaja.

Učešćem u ovom projektu cilj nam je da kod učenika dodatno razvijamo ključne kompetencije i naučimo ih da budu inicijativni, proaktivni, da stiču znanja koja su funkcionalna i primjenjiva. Želimo da učenici unaprijede vještine učenja i da razviju kompetencije uz pomoć kojih će se bolje snalaziti u svakodnevnom životu i budućem poslu. Cilj nam je podsticati inovativnost, divergentno i logičko mišljenje kod učenika, razvijati osjećaj za timski rad kako među učenicima tako i među nastavnicima a sve to kako bismo na kraju u našim učenicima imali društveno odgovorne građane, osposobljene za riješavanje realnih životnih problema, spremne za cjeloživotno učenje.

 Misija naše škole je da postane mjesto permanentnog usavršavanja svih učesnika obrazovno-vaspitnog procesa koji njeguju međusobno razumijevanje i uvažavanje, toleranciju i pravo na različitost. Škola kao takva rado uzima učešće u ovom projektu i stavlja akcenat na integraciju ključnih kompetencija u vidu Aneksa u *Godišnjem planu rada škole*. (?)

Kao jedan od prvih koraka koje planiramo preduzeti na putu ostvarivanja zadatih ciljeva jeste upoznavanje nastavnog kadra škole o mogućnostima i benefitima inkluzije ovakvog oblika nastave koji prije svega uključuje međupredmetnu nastavu, odnosno saradnju na nivou aktiva a potom i između aktiva. Informisati kolektiv o predstojećim obukama nastavnika(s akcentom na nastavnike predmeta iz STEM grupe) nakon kojih će se sa jednim timskim radom integrisano djelovati na ovom polju a sve sa ciljem da se kvalitet obrazovno-vaspitnog procesa podigne na jedan veći nivo.

**AKCIONI PLAN ZA IMPLEMENTACIJU KLJUČNIH KOMPETENCIJA u 2020./21. školskoj godini**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| \*Upoznavanje članova vijeća sa projektom;\*Distribucija materijala vezanog za Projekat, prezentovanje materijala; | Informisanje kolektiva na sjednici Nastavničkog vijeća o projektu Integracije ključnih kompetencija u obrazovni sistem Crne Gore; | DirektorPedagog/PRNŠ koordinatorProf.informatike sa tehnikom  | O K T O B A R | \*Prezentacija\*Dokument: Crnogorski okvirni program ključnih kompetencija\*Preporuke Evropske unije\*Indikatori i protokol za praćenje integracija kk u školsko učenje | Članovi vijeća upoznati sa ProjektomMaterijal distribuiran i razmatran na stručnim Aktivima i sastancima Timova; |
| \*Saradnja na nivou aktiva u cilju bolje koordinacije i kooperacije tokom izvođenja prvih aktivnosti koje doprinose jačanju ključnih kompetencija\*Odrediti ishode i aktivnosti za realizaciju\*planirati ishode kroz više predmeta i kroz vannastavne aktivnosti\*Prepoznavanje i izdvajanje ishoda u već postojećim planovima (***Napomena***: U šk. god. 20/21 usled specifičnih okolnosti uzrokovanih pandemijom Covid 19 svi nastavnici rade po već definisanim predmetnim planovima dobijenih od strane Ministarstva prosvjete) | Usaglašavanje ideja i mogućnosti, resursa i kompetencija; | Rukovodioci aktiva | N O V E M B A RD E C E M B A R | Nastavni kadarPlanovi;Preporuke sa seminara | Indeksi inkluzije po predmetima:U kojoj mjeri se ključne kompetencije sprovode kroz predmetni plan;  |
| Tema mjeseca: **„Obrazovanjem protiv predrasuda“**\*Realizacija radionica nakon održanih obuka za nastavnike | \*Istražiti predstave koje imamo o ljudima iz drugih kultura, društvenih grupa itd. Postati svjesni kako ove predstave utiču na naša očekivanja od ljudi koji pripadaju drugim grupama;\*Uvidjeti kako predrasude utiču na naš prvi utisak o nekoj osobi\*Suzbijanje diskriminacije, razvoj empatije\*Podstaći znatiželju o pričama drugih kultura i naroda\*Razumjeti zašto nam je važno da pripadamo raznim grupama; uvidjeti kako grupe utiču na naše stavove i ponašanje;\*Uključivanje mladih u aktivnosti bez predrasuda\*Razvijanje tolerancije na različitosti | Danijela Boljević Svetlana Knežević Nataša BiberdžićMiloš Pantović | O K T O B A R | Unaprijed pripremljen materijal ;Radionice; | Realizovane radionice;Učešće na likovnim i literarnim konkursima;Sportska takmičenja; |
| Obilježavanje **Dana škole**Priredba: recitacije, folklor, promocija školskog lista... | Vannastavne aktivnosti planirane na nivou škole uključuju ISCED 1 i ISCED 2 svih kompetencija; | Članovi komisije zaduženi za organizaciju priredbe za Dan škole | N O V E M B A R14. | Ljudski resursi,Tehnička oprema;Ostali rekviziti neophodni za realizaciju priredbe | Realizovana priredba – raznovrsnost u programu;  |
| Tema mjeseca: „***Internet i MI = Bezbjedni***“\*prezentacije učenika na temu bezbjednosti na internetu\*dijeljenje edukativnih digitalnih sadržaja\*obilježavanje Dana sigurnijeg interneta\*kreiranje likovnih i literarnih radova | Prepoznavanje značaja interneta u komunikaciji, preduzetništvu i edukaciji. Stvaranje svijesti o opasnostima virtuelnog svijeta i mjerama predostrožnosti neophodnih za bezbjedno surfovanje netom. Poštovanje drugih pri online komunikaciji | NastavnikInformatike | F E B R U A R | Unaprijed pripremljen materijal – radionice, kviz o bezbjednosti na internetu | Racionalnije shvatanje informacionih tehnologijaStvaranje „sigurnijeg Interneta“ |
| Sprovođenje monitoringa i evaluacije implementacije unapređenja ključnih kompetencija | Kontinuirani rad na unapređenju ključnih kompetencija učenika naše škole | Tim za kompetencije, nastavnici koji su pohađali obuku ( nastavnici STEM grupe predmeta) | Šk.god. 2020/21 | Akcioni plan Ishodi - Crnogorski okvirni program ključnih kompetencija | Realizacija akcionog plana |